open-index/open-wikipedia-markdown huggingface dataset:
Oddvar Tegnander

**Oddvar Tegnander** (født 1. november 1931, død 7. august 2018) var en norsk misjonær, predikant, og forfatter. Han hadde tilknytning til den norske pinsebevegelsen. Han var gift med Sigrunn Tegnander. De har ett barn sammen.

Tegnander fikk tidlig et kall til å forkynne Guds ord. I unge år var han lærer på søndagskolen og leder på barne- og ungdomsleirer. Senere reiste han rundt i Norge som evangelist sammen med Gunnvald Oppheim, Willy R. Sæther og David Østby. Sammen med David Østby fikk Tegnander opplevde å stå i vekkelsesmøter i over to år, fra Sørlandet til Trøndelag. Han har vært forstander (pastor) i pinsebevegelsen.

Tegnander har i en periode vært medlem i Trondheim bystyre, for Krf.

## Misjonær
Sigrunn og Oddvar Tegnander har vært misjonær i Japan i over seks år, utsendt av pinsemenigheten Betel Trondheim. I Japan fikk ekteparet være med å grunnlegge to menigheter.

## Forkynner
Med sin store bibelkunnskap, og med sin måte å formidle på, var Tegnander etterspurt som taler, både innenfor og utenfor pinsebevegelsen. 

## Undervisning
Som 50-åring tok han cand.mag-eksamen i kristendom, pedagogikk, historie og media, ved Universitetet i Trondheim. 

Tegnander har vært daglig leder av *International Correspondence Institute* (idag: Global University).

Han har vært lærer ved ungdoms- og videregående skoler og vært ansatt ved Artic Missions bibelskole på Kola, Helgeland Folkehøgskole, Hedmarktoppen Folkehøyskole.

Han var den første rektoren ved Troens Bevis Bibel- og Misjonsinstitutt, han har vært rektor ved *Betelinstituttet* (idag: Bibelskolen i Trondheim).

## Bibliografi
Tegnander har skrevet 25 bøker og en mengde artikler om den kristen troen i aviser og tidsskrifter. I sin periode som misjonær i Japan, skrev han flere barnebøker med tema fra misjonsarbeidet i Japan. Han har også skrevet mye i den kristne ukeavisen Korsets Seier. 

Bøker av Oddvar Tegnander. 
* …*Listen er mangelfull*…
* 1970  – Fotspor mot evigheten 
* 1988  – Kongen bryter seglene   
* 1989  – Kongen oppretter sitt rike : verdens framtid etter den store trengsel  
* 1989  – Seier i Sollandet  
* 1990  – Folkevekkelse 
* 1991  – Den Hellige Ånd
* 1992  – Kraften i Jesu blod 
* 1993  – Menigheten 
* 1997  – Israel og Jesu gjenkomst
* 1998  – Araberne, jødene og endetiden

## Litteratur
* Johansen, Oddvar; Hagen, Kjell; Nyen, Astrid Neema; Kolbjørnsrud, Paul og Filberg, Trond. 2010. *I all verden. Pinsemisjon i 100 år. PYM 100 år 1910-2010* (jubileumsskrift) De norske pinsemenigheters ytremisjon (PYM).
* Stensheim, Otto. *Oddvar Tegnander – 75 år.*. Korsets Seier 27. oktober 2006, s. 35.

## Referanser
Singel (musikk)

En **singel** (engelsk: ***single record***), også forkortet **SP** (dvs. *single playing*), er en grammofonplate. Den ble laget for avspilling på grammofon, men betegnelsen er senere også blitt brukt om CD-plater.

Singelplatene satte strenge begrensninger på artistene, siden radiostasjonene nektet å spille plater som varte lenger enn 2 minutter og 29 sekunder. The Rolling Stones endret på dette i april 1966 da de tok med *Going Home*, et opptak som varte 11 minutter og 35 sekunder, på LP-en *[[Aftermath]]*.

## Varianter
I motsetning til andre formater som (EP = ''Extended Play'') og LP = ''Long Play''-plater) har singelplaten kun et lydopptak eller lydspor på hver side. Hovedsangen er vanligvis gjengitt på A-siden, mens B-siden er å regne som et bonusspor. Imidlertid hender det at singler kommer som dobbelte A-sider. Det kan f.eks. merkes AA og A istedenfor A og B. En av de tidligste eksemplene er The Beatles' *We Can Work It Out / Day Tripper*.

Standardformatet på grammofonsingel er 7 tommer (= 7") eller en diameter på 17,5&nbsp;cm, og den skal spiller med hastigheten 45 omdreining per minutt (= rpm). De omtales derfor også som «45-plate». For å få plass til lengre opptak forekommer imidlertid singler som skulle avspilles på 33 1/3 rpm. På 1970-tallet ble det dessuten lansert 12 tommers maxi-singler, under påstand om at det ville gi bedre lydkvalitet.

## Promotering
Det har vært vanlig å sende ut demo-plater *Not for sale* til radiostasjoner og discjockeyer, og singleplatene har i tillegg blitt utgitt i forkant av kommende studioalbum som en forsmak på hva disse inneholdt, og som salgsfremmende tiltak for å promotere musikken. Fra omkring 1980 overtok musikkvideoene mye av denne funksjonen.

The Beatles fulgte gjerne et annet mønster ved ikke å inkludere singelutgivelsene på LP-platene, og heller ikke B-sidene. Men da singelplatene gjerne kom ut i mono, ble det ofte oppnådd ekstra oppmerksomhet rundt senere utgivelser av låtene på samlealbum, som gjerne utkom i stereo.

Enkelte artister har i stedenfor å lage unike B-sider til singlene, valgt å inkludere alternative innspillinger eller konsertopptak.

## Historikk
De første singelplatene kom på markedet i 1948, samtidig som plater i LP-format ble lansert. Det krevde nye typer platespillere og andre pickuper enn de stiftene og hastighetene de tradisjonelle 78-platene fordret. Det ble i 10-15 år produsert plater parallelt i begge formater. Det var imidlertid gjort forsøk med å skape singelplater allerede flere tiår tidligere, men det viste seg temmelig ugjørlig nettopp fordi grammofonene beregnet på 78-plater og et mye hardere materiale i platene. Datidens stifter ville rett og slett ripe seg tvers gjennom den plasten som ble brukt i singelplatene.

## Referanser
Andrea Ypsilanti

**Andrea Ypsilanti** (født 8. april 1957 i Rüsselsheim) er en tysk politiker (SPD). Hun var medlem av Hessens landdag fra 1999 og leder av SPDs fraksjon fra 2003 til 2009. Fra mars 2003 til 2009 var hun leder for SPD i delstaten Hessen. Den 2. desember 2006 ble hun valgt til partiets ministerpresidentkandidat ved delstatsvalget 27. januar 2008.

## Bakgrunn og utdannelse

Etter å ha avsluttet gymnasiet jobbet hun først en tid som sekretær og flyvertinne i Lufthansa.

Ypsilanti studerte så sosiologi, statsvitenskap og pedagogikk i Frankfurt am Main, og tok hovedfagseksamen.

## Politisk karrière

Hun var leder for Jusos i Hessen fra 1991 til 1993, og jobbet deretter i det hessiske statskanselliet for ministerpresident Hans Eichel.

I 1999 ble hun innvalgt i landdagen, delstatens parlament, fra valgkretsen Frankfurt am Main (nord/øst). Hun ble nestleder for SPD-fraksjonen i landdagen i 2001. I mars valgte partiet henne til delstatsleder med 74 prosent av stemmene.

Hun gjorde sitt ministerpresidentkandidatur kjent i august 2006. Den 2. desember valgte så delstatspartiet henne til ministerpresidentkandidat.

## Referanser


## Eksterne lenker
*
Ragnar Sjølie

**Ragnar Sjølie** (1936–2025) var en norsk sanger, men han var mest kjent som mediemann. Han har vært med å etablere flere kristne radio- og TV-stasjoner, hvor han også var sentral i ledelsen. Han produserte også  kristne radio- og TV-programmer. Han var far til Martin Sjølie.

## Bakgrunn
Sjølie var utdannet innen markedsføring ved Reklameskolen på Oslo Børs. Han fikk tidlig et kall til kristent arbeid gjennom kreativ kommunikasjon i massemediene. Han arbeidet en periode hos Fabritius Reklamebyrå, hos Internasjonalt Masse Media Institutt og hos *Kristelig Kringkastingslag* (KKL) (idag Familie & Medier). 

## Sangeren
Ragnar Sjølie var fast solist i Filadelfiakoret (Oslo). Han var initiativtaker til og leder av Minns du Sången i Norge, som tar for seg perler fra den kristne sangskatten, for å formidle den til nye generasjoner.

Plateinnspillinger (...…mangelfull liste…...)
* *Sanger til mor*. Flygel: Daniel Strøm. Klango F 98

## Radio- og TV-arbeid
Sjølie var med under oppstarten av den skandinaviske pinsebevegelsens misjonsradio IBRA Radio (idag IBRA Media). Han var også med på å starte nærradiostasjoner da NRK-monopolet ble oppløst tidlig på 1980-tallet. Han var med på å etablere nær-tv fra pinsemenighetene Filadelfia Oslo og Filadelfia Kristiansand. 

## TV Inter
Sjølie var daglig leder i produksjonsselskapet TV Inter i femten år. Han deltok i oppbygningen av selskapet, med gode lederegenskaper, faglig dyktighet og menneskelig nærhet. TV Inter er idag en av Norges største leverandører av livssynsprogram, særlig TV 2 har sendt program produsert av TV Inter. Det er de som bl.a. står bak de mange produksjonene / prosjektene med "TV 2-pastoren" Egil Svartdahl.

## Undervisning
Ragnar Sjølie underviste også i programledelse og produksjon av radio- og fjernsynsprogrammer.  

## Kilder
* Svartdahl, Egil. 2006. *Ragnar Sjølie – 70 år.* Korsets Seier 10. november 2006.

## Referanser
Lisbeth Jensen Fumero

**Lisbeth Jensen Fumero** (født i 1945) er en norsk misjonær i Honduras og Spania, utsendt fra pinsemenigheten Salen Halden. Hun er gift med misjonær Mario Fumero fra Cuba. De har tre barn.

Lisbeth Jensen ble sendt ut som misjonær fra pinsemenigheten Salen Halden, til Chile i 1971 (? 1966). Hun var nyutdannet sykepleier og arbeidet i Chile i tre år, avbrutt av ett år i Paraguay. 

## Honduras - Den kristne kjærlighets brigade
Etter at hun giftet seg med Mario Fumero i 1971 reiste de til Honduras, hvor de arbeidet i elleve år som misjonærer. Fattigdommen og nøden var stor. De engasjerte seg i menighetsarbeid, men sosialtarbeid tok mesteparten av tiden. Barnehjem, daghjem, skoler, hjem for rusmiddelavhengige, alenemødre og vanskeligstilte familier. 

Deres motto var: *Hjelp til selvhjelp.* Arbeidet vokste og fikk etterhvert et eget navn, *Den kristne kjærlighets brigade*, med over 100 nasjonale medarbeidere. Team ble sendt ut til steder for å hjelpe der det var behov.

I 1983 overlot Lisbeth og Mario til menigheter og nasjonale ledere. Elleve år skulle gå før ekteparet Fumero kom tilbake i 1994. Her ble de i fire nye år, før Lisbeth reiser tilbake til arbeidet i Spania i 1998.

## Spania
Fra 1983 deltok ekteparet Fumero i menighetsarbeid, ledertrening og sosialt hjelpearbeid i Córdoba i Spania. De arbeidet mest blant rusmiddelavhengige. Etter elleve år, fikk de spørsmål om å komme tilbake til Honduras, og de overlot arbeidet i Spania, til spanjolene.

Fra 1998 har Lisbeth hatt sin hovedbase i Spania, mens ektemannen Mario har sin base i Honduras. Lisbeth Jensen Fumero har sammen med menigheten i Córdoba grunnlagt menigheter i Lucena og i Fuengirola. 

Lisbeth administrerer misjonsarbeidet, underviser og forkynner.

## Kongens fortjenstmedalje
Lisbeth Jensen Fumero viser omsorg for enkeltmennesker, Hennes motto er: *til tjeneste for den som trenger det mest.* Misjonsoppgaven har vært et kall og en livsstil. For denne sin trofaste og uegennyttige innsats mottok hun Kongens fortjenstmedalje i sølv.
 
## Litteratur
* Johansen, Oddvar; Hagen, Kjell; Nyen, Astrid Neema; Kolbjørnsrud, Paul og Filberg, Trond. 2010. *I all verden. Pinsemisjon i 100 år. PYM 100 år 1910-2010* (jubileumsskrift) De norske pinsemenigheters ytremisjon (PYM).
* Samuelsen, Solveig. *Med misjon som livsstil.* Korsets Seier.
Smågodt

**Smågodt** er godteri som selges i løsvekt. 

Smågodtet ble utbredt i Norge i 1970-årene, og frem til 1990-årene ble det også solgt med stykkpris. Det ble omsatt smågodt for 991 millioner kroner i Norge i 2012, noe som utgjorde 11 % av det totale godterimarkedet. De to største smågodt-produsentene på det norske markedet er Nidar og Candyking.

I Norge brukes ofte smågodt som lørdagsgodt, og Norgesgruppen solgte i 2024 fem ganger så mye smågodt på lørdager som på hverdager.

Prismessig ligger smågodt betydelig under prisen av innpakket godteri, og spesielt sjokolade er langt billigere om man kjøper det i løsvekt. Smågodt selges på matvarebutikker, kiosker, bensinstasjoner, og kinoer. Som regel selges smågodt med pris per hektogram (per 100 gram) vist mest fremtredende, samtidig som at det i kassasystemet og på kvitteringen til kunden normalt er pris per kilogram (kg) som benyttes.

## Referanser




## Eksterne lenker
*
Jordi Cruijff

**Jordi Cruijff** (født 9. februar 1974) er en nederlandsk trener og tidligere fotballspiller. Han spilte blant annet for Manchester United og FC Barcelona. Fra september 2022 har han vært ansatt som sportsdirektør i FC Barcelona.

## Tiden i Manchester United
Han kom til Manchester United fra FC Barcelona 8. august 1996 hvor faren Johan var trener. Cruijff debuterte bare fire dager etter, som innbytter i 4-0 seieren mot Newcastle. På tre sesonger spilte han kun 32 kamper, slo ikke til, og 30. juni 2000 gikk han til Deportivo Alaves. Der ble han til 2003, før han hadde én sesong i Espanyol, før han i 2006 gikk til Metalurh Donetsk. I 2009 gikk han til Valletta, hovedstadslaget på Malta, hvor han skal spilt én sesong samt var assistenttrener for hovedtrener Ton Kaanen, ansatt sommeren 2009.

Etter at han la opp ble han sportsdirektør, først i AEK Larnaka i Kypros og deretter fem år i Israel i Maccabi Tel Aviv, der han senere ble trener til han gikk av i 2018. Per 2019 var han trener for Chongqing Dangdai Lifan F.C. i Kina.

## Referanser


## Eksterne lenker
* 
* Mancester Uniteds skandinaviske supporterklubb (MUCSB)
Borger

**Borger** kan sikte til:

* Borger (Haug), gård i Ringerike kommune, også kjent som Borger Bad
* Borgerskap, eiendomsbesittende over-/middelklasse
** Borgerlig, flere betydninger; handelsfolk, middelklasse, ikke-kirkelig
*** Borgerlig gravferd, ikke-kirkelig gravferd
*** Borgerlig konfirmasjon, ikke-kirkelig konfirmasjon
*** Borgerlig vigsel, ikke-kirkelig vigsel
** Byborger, en som offisielt bor i en by
** Statsborger, en som offisielt bor i et land
* Borg (andre betydninger)
** Borg, festning
*** Slott med befestning
** Borg (Star Trek), romvesner
Kjøllefjord flyplass

**Kjøllefjord flyplass** er en nedlagt flyplass som ligger på høyden rett sør for Kjøllefjord sentrum, på nordvestsiden av Nordkinnhalvøya, i Lebesby kommune i Finnmark fylke. Flyplassen ble innviet i 1974, samme år som Mehamn lufthavn sto ferdig og ny helårsvei ble åpnet. Flyplassen har ikke vært i bruk siden 1982 og den mistet konsesjonen 1. desember 1984.

## Referanser
De Havilland DH 104 Dove

**de Havilland DH.104 Dove** var et britisk to-motors kort-distanse passasjerfly, konstruert og bygget av de Havilland umiddelbart etter andre verdenskrig, da fabrikken igjen kunne satse på sivil flyproduksjon, 

## Historie
Flyet var en etterføger til fabrikkens førkrigs-model, den to-motors to-dekkeren de Havilland Dragon Rapide som var en av den britiske flyindustris mest vellykkede passasjerfly på 1930-tallet. 
## Produksjon

Produksjonen av Dove og dets mange varianter omfattet 388 sivile **Dove** Dessuten ble  en militære variant,  **Devon C.2** og  **Sea Devon** også bygget i henholdsvis 127 og 13 eksemplarer. Med plass til åtte passasjerer viste flyet seg snart å være for lite for flytrafikken på 1950-tallet og de Havilland bygget en større, men ellers nær identisk maskin med fire motorer, de Havilland DH 114 Heron som kunne romme 15 passasjerer. Dove fløy første gang 25. september 1945. Produksjonen opphørte på midten av 1960-tallet. Det var da blitt bygget i 542 eksemplaer.

## Varianter
Dove ble bygget i flere militære versjoner ; Den sivile utgaven ble også bygget som en *Executive versjon*, som forretningsfly for indusrtibedifter

## Sivile kunder

Flyet ble solgt til 17 større og mindre flyselskaper. De fleste eksisterer ikke i dag.

*Kjente selskaper som har benyttet Dove*:
* BOAC
* British Midlands
* Sabena
* South African Airways

## Brukt av flyvåpen i
*Argentina 
*Brasil
*Egypt
*Etiopia 
*Irland
*Indonesia
*Jordan 
*Libanon
*Malaysia
*New Zealand
*Pakistan
*Storbritannia
*Sri Lanka
* Sør-Afrika

*Sverige

## Spesifikasjoner

### Dimensjoner
*Besetning: 2
*Passasjerer: 8
*Vingespenn: 17.37 m
*Lengde: 11.96 m
*Høyde: 4.75m
*Vingeflate: 31.1 m²
*Vekt, tom: 2&nbsp;600 kg
*Max. vekt: 4&nbsp;000 kg
*Motorer: 2x de Havilland Gipsy Queen 70 Mk 6-sylinder i rekkemotorer, hver på 380 bhp (283 kW).

### Ytelser
*Toppfart: 325 km/t ved 2&nbsp;400 m. høyde
*Stigningsevne: 4.7 m/s 
*Marsjhøyde: 6&nbsp;100 m
*Max. rekkevidde: 1&nbsp;720 km

## Litteratur
* "de Havilland Dove." *Flight International*, 30 May 1946. s.&nbsp;547a-547e.
* Ellis, Ken. *Wrecks & Relics, 23rd Edition*. Manchester, England: Crecy Publishing, 2012. ISBN 9 780859 791724.
* Gunston, Bill. *The Illustrated Encyclopedia of Propeller Airliners*. Exeter Books, 1980. .
* Jackson, A.J. *de Havilland Aircraft since 1909*. London: Putnam & Company Ltd, 1978. .
* Jackson, A.J. *de Havilland Aircraft since 1909*. London: Putnam, Third edition, 1987. .
* Jane, Frederick Thomas. *Jane's All the World's Aircraft*. Sampson Low, Marston & Company, 1972.
* Schlaeger, Gerald J. "de Havilland Dove Custom 800." *Flying Magazine*, September 1961. Vol. 69, No. 3. s.&nbsp;30–31, 64, 66.
* Stroud, John. "Post War Propliners: de Havilland Dove". *[[Aeroplane Monthly]]*, Vol. 22, No. 10, October 1994. s.&nbsp;64–69.
* Sykes, T. (editor) *The DH104 Dove and DH114 Heron* Tonbridge, Kent, UK: Air-Britain (Historians) Ltd, 1973.
* "The de Havilland Dove." *Flight International*, 12 April 1945. s.&nbsp;399–400.
* Taylor, John W. R. *Jane's All The World's Aircraft 1966–67*. London: Sampson Low, Marston & Company, 1966.

## Eksterne lenker
* Airliners.net
* Mer om Dove
Francisco I. Madero

**Francisco Ignacio Madero González** (født 30. oktober 1873 i Parras i Coahuila i Mexico, død 22. februar 1913 i Mexico by) var president i Mexico fra den 6. november 1911 til den 18. februar 1913. 

## Liv og virke
### Bakgrunn
Francisco Madero kom fra en velstående familie, med store investeringer i sterke alkoholdrikker, og en rekke store landeiendommer. Slekten var en av Mexicos større bomullsprodusenterog eide 167.000 hektar land. På deres eiendommer ble det anvendt den mest moderne teknologi og moderne ledelsesmetoder.

Han var utdannet fra Maryland, Versailles, Paris og University of Berleley i California. Han kom tilbake til Mexico i 1903 for å gifte seg med sin Sara Pérez.

### Politiker
I 1909 stiftet han Partido Nacional Antirreleccionista («nasjonalt parti for ikke-gjenvelgelse»). Ved valget i 1910 hadde Porfirio Díaz lovet et demokratisk valg, men Díaz hadde sørget for at Madero var fengslet sammen med 6000 av sine partifeller under dette valget. 

Díaz vant valget i 1910 og ble gjenvalgt som president, mens Madero klarte å rømme fra fengselet og over til Texas. Den meksikanske revolusjonen startet og den 25. mai 1911 måtte Díaz si fra seg makten og flyktet utenlands. Francisco León de la Barra ble da utpekt som ny president av Madero. 

#### President
Den 6. november 1911 ble Madero valgt som president. Han var politisk uerfaren, og innrettet en liberal regjering med svak støtte fra marginaliserte grupper. Oppstander anført av Emiliano Zapata og Pascual Orozco gjorde det ikke enklere.   Madero ble tvunget til å gå av etter et statskupp, ledet av general Victoriano Huerta, den 18. februar 1913. Huerta menta han var ikke dyktig nok til å lede landet i disse tider. Devvar planen å stille ham for retten.

Madero, som ventet på denne rettssaken, ble skutt og drept noen dager senere sammen med sin visepresident. Det skjedde ved et angivelig flyktforsøk i bakgården til Palacio de Lecumberri.

## Referanser


## Eksterne lenker
*
Tapas

**Tapas**, som på norsk også kalles **fingermat**, er små spanske matretter, slik som en blanding av oliven, oster, spanske kjøttboller, spansk spekeskinke eller også mer forseggjorte småretter som frityrstekt blekksprut (*puntillitas*), snegler, kamskjell, østers med mer.

I Spania serveres ofte tapas som gratis tilbehør til drikken før middagen serveres. Opphavet til gratis tapas er uklart. En teori er at små mengder mat ble servert med alkohol, for at maten skulle suge til seg alkoholen, og man på den måten fikk færre barslagsmål. En annen teori er at gjestene ble servert salte biter av skinke, pølse og ost, slik at de ble tørste og kjøpte mer drikke. En historie forteller om den castilianske kong Alfonso&nbsp;X på 1200-tallet, som likte vin og små matbiter så godt at han beordret tavernaer til å servere dette. Med den økende turismen fra 1975, måtte tradisjonen med gratis tapas etter hvert vike, til fordel for profitt. Unntaket er regionen Andalucia, med provinsene Jaèn, Almerìa og Granada i det sørlige Spania, der tapas fortsatt er gratis.

I USA og Storbritannia har tapas utviklet seg til en egen kokkekunst der restaurantkunder kan bestille mange forskjellige spanske småretter og kombinere disse til et helt måltid. Denne typen fingermat har også spredt seg til Skandinavia.

I 2013 ble middelhavsmat innskrevet på UNESCOs Representativ liste over menneskehetens immaterielle kulturarv. I 2016 ble det startet en kampanje for å få tapas inn på samme liste, og den spanske kulturministeren etterlyste internasjonal anerkjennelse for den spanske nasjonalretten.

## Etymologi
Navnet kommer av det spanske ordet *tapar*, som betyr «å dekke over»/«å dekke til», med det tilhørende substantivet *una tapa* som betyr «et lokk». Opprinnelig plasserte man en liten brødskive over sherryglassene for å forhindre fluer, men senere ble det også plassert småretter oppå brødskivene.

## Referanser




## Eksterne lenker
*
Zócalo

**Zócalo** er en meksikansk betegnelse på det sentrale torget eller urbane samlingsstedet i byens sentrum. Det best kjente zócalo er Plaza de la Constitución midt i Mexico by, en av verdens største plasser. En annen er Zócalo i Puebla.

Ordet *zócalo* stammer fra latin *socculus*, og er beslekta med det norske ordet *sokkel*.

## Kilder
*Definición de Zócalo hos Definición.de
Snøhetta

**Snøhetta** er et fjell på Dovrefjell, i Dovre kommune, nær grensa til Oppdal og Lesja. Fjellet ligger i Dovrefjell-Sunndalsfjella nasjonalpark og har en høyde på  meter over havet. Snøhetta er det høyeste fjellet i Norge utenfor Jotunheimen, og Stortoppen er Norges 24. høyeste av fjellene med en primærfaktor på minst 50 meter.

Toppene på massivet er:

Hovedtoppen bestiges greit fra flere sider på omkring fem timer opp og ned, og egner seg derfor godt også for familier med barn. Vesttoppen kan også bestiges greit, mens resten av massivet krever klatring. Traversen mellom hovedtoppen og vesttoppen er en klassisk klatretravers.

På Stortoppen finnes en militær radiostasjon med en ca. 17 m høy antenne. Sambandsstasjonen ble utbygget 2009/10.

DNT-hyttene Reinheim, Snøheim og Åmotdalshytta ligger på hver sin side av fjellet.

Dovrefjell har en villreinstamme som i nyere tid har vært truet med utryddelse. Dyrene har spesielt klart å motstå inngrep i Snøhetta-området og har de siste årene økt i antall.

## Fotnoter



## Referanser




## Eksterne lenker
* 
* Interaktivt kart på godtur.no 
* Bestigningshistorikk
Rafael Márquez

**Rafael Márquez Álvarez** (født 1979) er en meksikansk fotballtrener og tidligere fotballspiller som er assistenttrener for .

Han la opp etter VM i fotball 2018.

Hans far var fotballspilleren Rafael Márquez Esqueda.

Søskenbarnet hans er fotballspilleren Luis Alberto Márquez.

## Landslaget
Márquez var en selvfølgelig spiller for  under fotball-VM i 2006 og svarte med å spille en god turnering. Mexico kom så langt som til åttendedelsfinalen. Der tapte laget 1&ndash;2 for  etter ekstraomganger.

Han ble tatt ut i s tropp til FIFA Confederations Cup 2017 i Russland.

Han ble tatt ut i s tropp til VM i fotball 2018 i Russland. Han spilte 3 kamper i VM. Han kom inn som innbytter mot Tyskland og Sør-Korea, mens han staret åttendedelsfinalen mot Brasil.

Han spilte sin siste kamp som fotballspiller da  røk ut i åttendedelsfinalen i VM i fotball 2018 mot Brasil.

## Referanser


## Eksterne lenker
* 
*
VM i ishockey for menn 1933

**VM i ishockey 1933** var det 7. verdensmesterskapet, arrangeret av Det internasjonale ishockeyforbundet (IIHF) og det var også det 18. europamesterskapet i ishockey for landslag. Turneringen ble arrangert i Tsjekkoslovakia fra 18. til 26. februar og kampene ble spilt i hovedstaden Praha. 

I forhold til året før blev VM avviklet på ny måte. Av de 12 nasjonene som deltok var Canada og USA, gull- og sølvmedaljevinner fra forrige VM, direktekvalifisert til mellomrunden. De resterende ti lagene spilte først en innledende runde i tre puljer der de to beste lagene gikk videre til mellomrunden. 

Canada som hadde vunnet seks strake VM-gull tapte finalen mot USA med 2-1 og dermed var deres seiersrekke brutt. USA ble verdensmestere for første gang og hjemmelaget Tsjekkoslovakia ble bronsemedaljører i VM og vant europamesterskapet.

## Gruppe A

### Tabell gruppe A

*Tsjekkoslovakia og Østerrike til mellomrunden, Italia og Romania til kamp om plassene 9. – 12.
## Gruppe B

### Tabell gruppe B

*Tyskland og Polen til mellomrunden, Belgia til kamp om plassene 9. – 12.
## Gruppe C

### Tabell gruppe C

*Sveits og Ungarn til mellomrunden, Latvia til kamp om plassene 9. – 12. 
## Mellomrunde gruppe A

### Tabell Mellomrunde gruppe A

*Canada og Østerrike til semifinale, Tyskland og Ungarn til kamp om plassene 5. – 8. 
## Mellomrunde gruppe B

### Tabell Mellomrunde gruppe B

*USA og Tsjekkoslovakia til semifinale, Sveits og Polen til kamp om plassene 5. – 8. 
## Plasseringskamper 9. - 12

*Romania ble nummer ni og Latvia ti.

## Plasseringskamper 5. - 8

*Ungarn og Polen på delt 7.-plass.

*Tyskland og Sveits delt 5.-plass.

## Semifinaler

*Canada og USA til finalen, Østerrike og Tyskland til bronsefinalen

## Bronsefinale

## Finale

## Medaljer VM

## Medaljer EM

## Kilder
* Resultater www.hockeyarchives.info
Ben Kweller (album)

***Ben Kweller*** er Ben Kwellers tredje soloalbum, og ble utgitt 19. september 2006.

## Sporliste
#«Run» (3:09)
#«Nothing Happening» (3:55)
#«Sundress» (4:08)
#«I Gotta Move» (3:12)
#«Thirteen» (4:19)
#«Penny on the Train Track» (4:30)
#«I Don't Know Why» (3:08)
#«Magic» (3:10)
#«Red Eye» (4:22)
#«Until I Die» (4:09)
#«This Is War» (2:25)

## Eksterne lenker
*
La Paz (Baja California Sur)

**La Paz** er en by, kommune og hovedstad i den meksikanske delstaten Baja California Sur. Selve byen hadde 215&nbsp;178 innbyggere i 2010, mens hele kommunen hadde 251&nbsp;871 innbyggere. Viktige inntektskilder i La Paz er turisme, landbruk, sølvutvinning og perlesanking.

## Referanser


## Eksterne lenker
* Informasjon om La Paz
Kulturdepartementets menneskerettspris for journalister

**Kulturdepartementets menneskerettspris for journalister** er en pris som «skal inspirere til undersøkende journalistikk om menneskerettighetsspørsmål og bidra til å avdekke eventuelle brudd på menneskerettighetene». 

Prisen ble utdelt første gang 10. desember 2006 og deles ut annethvert år. Prisen ble opprettet i forbindelse med behandlingen av St. meld. nr. 21 (1999–2000) «Menneskeverd i sentrum».

Arbeidet prisen tildeles på grunnlag av skal være publisert i norske medier. Prisen er 100 000 kroner, samt en litografi av kunstneren Håkon Bleken.

## Prisvinnere
* 2006 – journalist og etterforsker Tore Sandberg, for omfattende dokumentasjonsarbeid der han har avdekket flere justismord.
* 2008 – journalistene Olga Stokke, Per Kristian Aale og Reidun Samuelsen, alle Aftenposten, for en artikkelserie som beskriver virkeligheten for mennesker som uten lovlig opphold har gått under jorden i Norge.
* 2010 – journalistene Asbjørn Øyhovden og Connie Bentzrud, begge TV 2, for fokus på vold og overgrep mot barn.
* 2012 – NRKs Caroline Rugeldal og Janne Kjellberg for dokumentarboken *Illegal. Papirløs i Norge*.
* 2014 – Aftenbladets Hans Petter Aass, Thomas Ergo og Rune Vandvik med saka om Jonny André Risvik.
* 2016 – NRK Brennpunkts Mari Allgot Lie, Geir Pettersen og Inger Marie Norstrøm for dokumentaren "Fortell og forsvinn" om menneskehandel i prostitusjon.

## Referanser
Rasmus Winderens vei (Oslo)

**Rasmus Winderens vei** (31–45, 4–46) i Oslo går fra Blindern T-banestasjon til Vinderenkrysset ved Vinderen stasjon. Veien var tidligere en del av Blindernveien, men fikk eget navn da Blindernveien ble stengt for gjennomkjøring. Dette skjedde i forbindelse med at bomringen i Oslo ble opprettet.

Veien ble navnsatt i 1994 og er oppkalt etter Rasmus Winderen som eide Vinderen gård.

## Referanser
Jute

**Jute** er en tekstilfiber som fås fra juteplantens stilker. Fibrene er grove og stive. På grunn av stivheten blir fibrene gjerne tilsatt planteoljer (spinnolje) ved vevingen; derfor kan også vevet jute ha en særegen lukt. Vevet jute er også blitt kalt for **strie**, og er mest blitt brukt til sekker (striesekker). I 1960- og 1970-årene var jute populært til tapeter (strietapet).
Jute blir også brukt til å lage Ghillie-drakter, drakter som er ment for å gjemme brukeren. Juten og hamp brukes til å etterligne gress og planter.

Juteplanten er en ett-årig, hurtigvoksende plante i *Corchorus*-slekten. Plantene vokser i tropiske strøk (27–31°C) med høy årsnedbør (>1500mm), særlig i Asia, men også i Brasil. Årsproduksjonen i verden er i dag ca. 3,5 mill. tonn.

## Kilder
* 

## Eksterne lenker
*
De Havilland DHA-3 Drover

**de Havilland DHA-3 Drover** var et australsk bygget, lavvinget, tre-motors passasjerfly, konstruert og bygget av de Havilland Australia sent på 1940-tallet. Flyet hadde likhetstrekk med den to-motors, britisk-bygde De Havilland DH 104 Dove

Det ble kun bygget 20 eksemplarer av denne flytypen som fløy for første gang i 1948. Flyet ble benyttet som passasjer- og fraktfly av de australske selskapene Qantas og TAA. Modellen er likevel mest kjent som ambulanseflyet som Royal Flying Doctor Service brukte til et godt stykke ut på 1960-tallet.

Drover ble bygget for å erstatte de Havilland Dragon Rapide som da var i utstrakt bruk i Australia, også hos Royal Flying Doctor Service.

## Spesifikasjoner

### Dimensjoner
* Lengde: 11 m
* Vingespenn: 17,38 m
* Høyde: 3 m
* Tomvekt: 1&nbsp;859 kg
* Lastekapasitet: 681 kg
* Max. take-off vekt: 2&nbsp;950 kg
* Max drivstoff: 408 liter
* Besetning: 1 pilot
* Passasjerer: 6&ndash;8

### Ytelser
* Toppfart: 225 km/t
* Marsjfart: 201 km/t
* Rekkevidde: 805 km
* Stigningsevne: 244 m/min
* Startlengde: 475 meter
* Landingslengde: 460 meter (1&nbsp;500 fot)
* Motorer: 3× De Havilland Gipsy Major Mk-10 4-sylindret luftkjølt rekkemotorer: 145 hk

## Eksterne lenker

* Foto av prototypen
Jesus Church Oslo

**Jesus Church** er en norsk menighet i Oslo som ble grunnlagt i år 2000 av Anne og Stephan Christiansen. Menigheten hadde 251 tilskuddstellende medlemmer i 2022. I tillegg til å ha gudstjenester i Oslo sentrum holder Jesus Church gudstjenester i Kolbotn i Nordre Follo. I november 2013 fikk menigheten leieavtale med kirkevergen i Oslo om å benytte Markus kirke i Oslo til sin virksomhet. Søndag 2. mars feiret Jesus Church åpningsgudstjeneste i kirken.

Jesus Church har siden 2004 vært tilknyttet den norske pinsebevegelsen. Siden 2008 har menigheten årlig arrangert Jesus Festival i Ekeberghallen. Menigheten har vært base for Jesus Revolution. 

I 2004 ble det laget en CD plate, *Lovsang & Hyllest, Jesus Church*,  med lovsanger fra menigheten .
## Referanser


## Litteratur
* *Anne og Stephan Christiansen i årstall.* Korsets Seier, 11. juni 2004, side 7.

## Eksterne lenker
* Hjemmesiden til Jesus Church
Stanydaletemplet

**Stanydaletemplet** er en tempelruin fra neolittisk tid på vestsiden av øya Mainland, tilhørende den skotske øygruppen Shetland. Tempelet er 12 m lang og 9 m bred, og muren er enkelte steder 4 meter bred.

## Eksterne lenker
*  Bilder av tempelruinene
VM i ishockey for menn 1934

**VM i ishockey 1934** var det 8. verdensmesterskapet, arrangert av Det internasjonale ishockeyforbundet (IIHF) og det var også det 19. europamesterskapet i ishockey for landslag. Turneringen ble arrangert i  Italia fra 3. til 11. februar og kampene ble spilt i Milano.   

## Medaljer VM

## Medaljer EM

## Kilder
* Resultater www.hockeyarchives.info
Vallgård

**Vallgård** (finsk: *Vallila*)  er en bydel i Helsingfors, Finland. 

Vallgård er en nordlig bydel som grenser mot Böle i vest og Berghäll i sør. Akkurat som Berghäll består Vallgård mest av boliger og er kjent som en arbeiderklassebydel. Vallgård er kjent for sitt marked, der den finske frelsesarmeen ofte holder marked. Dette markedet ble brukt i Aki Kaurismäkis film Mannen uten minne. 

Vokalisten i HIM, Ville Valo ble født i Vallgård.
Arr i sjelen

**Arr i Sjelen** er en kortfilm produsert av Ragnarock Film i 2006.

## Handling

En gammel og mentalt forstyrret mann strever med de vonde minnene sine. Det hele utvikler seg til å bli en kamp mellom nåtid og fortid, hvor den eneste som taper er ham selv.

## Priser
Filmen fikk Dvoted-prisen for beste filmmusikk på NUFF 2006. Juryens omtale av filmen:

«Vi gir prisen til «Arr i sjelen» for dens profesjonelle nivå i bruken av musikk som et dramatisk redskap for å fortelle en historie. Musikken består av god lydredigering og en gjennomført lyddesign, og den pulserende filmmusikken skaper spenning i filmen. Filmmusikken illustrerer på en utmerket måte hovedpersonens sinnstilstand der han løper rundt i korridorene og ut i skogen. Dersom du fjerner musikken fjerner du også skrekken!»

## Eksterne lenker
* 
* Ragnarock Film
* Se filmen Arr i Sjelen
Vaskemaskin

En **vaskemaskin**, er en hvitevare utformet for å vaske skittent tøy. Den vanligste typen vaskemaskin (for husholdninger) bruker vann, vaskemiddel og eventuelt tøymykner til dette. Den første vaskemaskinen man kjenner til, ble bygget i 1851, men de ble ikke serieprodusert før på 1920-tallet. Vaskemaskiner til husholdningsbruk ble vanlige i norske hjem etter den annen verdenskrig.

**Industrielle vaskemaskiner** brukes i industrien og er gjerne større og mer komplisert. De brukes både til å vaske tøy og til helt andre typer artikler.

## Hygiene
For å oppnå et tilstrekkelig hygienenivå (termisk desinfeksjon) når man vasker tekstiler som benyttes på kjøkken, har Mattilsynet gitt føring om å benytte et program med en temperatur på minimum 65 °C.  I praksis betyr det ofte 95 °C da mange vaskemaskiner ikke har temperaturinnstillinger mellom 60 og 95 °C.

## Montering
I motsetning til oppvaskmaskiner har de fleste klesvaskemaskiner ikke vannlås. De fleste forsikringsselskaper krever derfor at klesvaskemaskiner monteres på våtrom for å unngå vannskade i rommet dersom det skulle oppstå en feil med klesvaskemaskinen.

## Installasjon og flomforebygging
Fleksible gummislanger brukes ofte til å koble bygningens vannforsyning til en vaskemaskin. Disse slangene utsettes ofte for konstant eksponering for fullt vanntrykk og kan slites over tid, slik at det oppstår buler eller svake punkter som til slutt fører til lekkasjer eller katastrofale brudd og oversvømmelse. Fordi slangene ofte er skjult, kan de være vanskelige å inspisere og lette å glemme helt til det oppstår et problem. Hvis en slange sprekker uten at noen oppdager problemet, kan store vannmengder strømme ut på kort tid, noe som kan føre til omfattende oversvømmelser innendørs eller til og med strukturelle skader. Det har blitt anslått at en sprukket forsyningsslange kan levere to tonn vann i timen.

Selv om lekkasjer fra trykkvannstilførselen kan forårsake størst skade på kortest tid, kan også tapping av vann forårsake problemer hvis det ikke håndteres riktig. Vaskemaskinens avløpsslanger må være godt festet slik at de ikke kan forskyves ved et uhell.Denne delen drenerer vannet fra vaskemaskinen, og hvis den ikke fungerer, kan den lekke eller tette seg.

Andre automatiske ventilstyringsmekanismer registrerer elektronisk når vaskemaskinen bruker strøm ved oppstart og åpner deretter vanntilførselsventilene. Vanligvis er vaskemaskinens strømkontakt koblet til en spesiell detektorkontakt eller kabel for å overvåke strømforbruket.

## Brannfare
Både vaskemaskiner og oppvaskmaskiner inneholder mye brennbart materiale, og det anbefales ikke å kjøre dem uten at man er hjemme og våken. Det kan oppstå eksplosive branner som kan forårsake husbrann, selv om vaskemaskinen står på et rom hvor gulv, vegger og tak er dekket med betong eller gips. Det er ventet at bruk av vaskemaskiner på nattestid og arbeidstid kan øke sammen med innføring av effekttariff og økte muligheter hjemmeautomasjon.

## Se også
* Vrimaskin
* Tørketrommel
*Klesbrettemaskin
* Oppvaskmaskin
* Tørkeskap

## Referanser


## Eksterne lenker
*
Francois Botha

**Francois Botha** (født 28. september 1968 i Witbank) er en bokser fra Sør-Afrika. Han var på sitt beste med i toppeliten av boksere som omfattet blant andre Mike Tyson, Evander Holyfield og Larry Holmes. Botha ble imidlertid verdensmester da han erobret IBF-tittelen etter å ha vunnet over tyskeren Axel Schulz. 

I løpet av sin karriere tapte Botha på knockout mot blant annet Mike Tyson, Lennox Lewis, Michael Moorer og Vladimir Klitsjko.
## Referanser


## Eksterne lenker
*
University of Lethbridge

**University of Lethbridge** ligger på vestsiden av Oldman-elva i byen Lethbridge i Alberta, Canada.

## Historie
Universitetet ble grunnlaget i 1967. Arkitekten Arthur Erickson tegnet University Hall, og den delen av universitetet åpnet i 1971.

I 1996 åpnet universitetet satellittundervisning i Calgary og Edmonton.

## Akademisk
Programstudier tilbys både på master- og bachelornivå.

I 2004 tildelte universitetet sine første doktorgrader. Lisa Thomson og Robbin Gibb ble begge tildelt doktorgrader i kognitiv- og oppførselsrelatert nervevitenskap. Tidligere samme år godkjente provinsen Alberta en utvidelse av Ph.D-programmet som ville inkludere grader i fem nye områder: Biomolekylær vitenskap; biologiske systemer og biologisk mangfold; jorda, rommet, og naturvitenskap; evolusjon og oppførselø og informatikk.

## Forskning
Universitetet er nasjonalt kjent som et naturvitenskapelig institutt. Det samarbeider med to føderale jordbrukssentre for forskning i Lethbridge. Universitetets infrastruktur innen naturvitenskap og informasjonsteknikk er vidt tilgjengelig for bachelorstudenter.

## Fakulteter og programmer
Universitetet har seks fakulteter som administrerer de tilgjengelige bachelor-, master- og doktorgradsprogrammene.

* Fakultetet for humaniora, samfunnsvitenskap, og naturvitenskap (Arts and Science)
* Fakultetet for pedagogikk
* Fakultetet for kunst
* Fakultetet for helsevitenskap
* Fakultetet for ledelse
* Fakultetet for master- og doktorgradsstudier (School of Graduate Studies)

## Academic and campus services
*CKXU-FM -- universitetets radiostasjon
*Egne rådgivere for hvert fakultet
*Praksisstudier
*Kunstgalleri
*Bokhandel
*Karrieresenter
*Senter for spirituelle behov
*Rådgivningssenter (tilbyr personlig- og karriererådgivning, utvikling av "akademisk teknikk")
*Kvinnesenter
*Finansrådgivning
*Gymsal
*Helsestasjon
*Senter for internasjonale studenter
*Bibliotek
*Lethbridge Public Interest Research Group
*Musikkonservatorium
*Svømmehall av olympisk størrelse
*Guidetjeneste etter mørkets frembrudd
*Skulpturpark
*Studentavis
*Teater
*Vektløfting- og treningsrom
*Klatrevegg
*Ballsaler

## Idrett
Universitetet er representert i interuniverisitetsidretten ved Lethbridge Pronghorns, tidligere kjent som the Chinooks. Det spilles med lag for menn og kvinner i basketball, ishockey, judo, rugby, fotball, svømming, og sprint.

## Se også
*University of Lethbridge Studentunionen
*CKXU-FM

## Referanser


## Eksterne lenker
* 
* Online søknad
* Pronghorns
* The Meliorist – studentavisen
* CKXU 88.3 FM – Universitetets radiostasjon
Bengt Calmeyer (musiker)

**Bengt Agnor Calmeyer** (født 1969) er en norsk bassist som var medlem av Turboneger fra 1991 til 1996 under navnet "Bingo". Han medvirket på platene *[[Hot Cars and Spent Contraceptives]]*, *[[Helta Skelta]]*, *[[(He's a) Grunge Whore]]* (EP), *[[Never Is Forever]]* og *[[Ass Cobra]]* samt diverse singler.

Bengt Calmeyer har vært vokalist i Akutt Innleggelse sammen med Thomas Seltzer og bassist i Black & Decker. Sammen med andre tidligere medlemmer av Turboneger har han spilt i bandet Turbonecro.

## Diskografi
### Turboneger
;Album
* *[[Hot Cars and Spent Contraceptives]]* (1992)
* *[[Never is Forever]]* (1994)
* *[[Ass Cobra]]* (1996)
* *[[Love It to Deathpunk &ndash; The Life & Times of Turbonegro]]* (2001)
* *[[Scandinavian Leather]]* (2003)
* *[[Small Feces]]* (2003)
* *[[Small Feces Volume 1 & 2]]* (2004)
;Singler/EP-er
* *Yaya Con Satan/Zonked Out on Hashish/Hand of Love* (1991)
* *[[(He's a) Grunge Whore]]* (1993)
* *Bad Mongo/Hobbit Motherfuckers/Mobile Home* (1995)
* *Denim Demon/(I Fucked) Betty Page* (1995)
* *[[This Ain't No Fucking Melodic Punk 7"]] (Probe Records, 1995)
* *Stinky Fingers* 10" Vinyl (1995), med [[Flying Crap]]
* *Flabby Sagging Flesh/Deathtime*(1995), med [[Anal Babes]]
* *I Got Erection/Jeg will bli som Jesus* (1995)
* *Prince of the Rodeo/Toodlepip Fuck* (1996)
===Akutt Innleggelse===
**Echoes From the Asylum* (1983)
===Black & Decker===
**Lots* (1991)

===Deltar på===
* [[Big Ball Records]]: *Shit! &ndash; Too Early... A Compilation of Contemporary Oslo Guitarfuzz* (1991)
* [[That's Entertainment (plateselskap)|That's Entertainment]]: *Penguins and Bondage &ndash; That's Entertainment Sampler Vol. 2* (1992)
* [[Probe Records]]: *This Ain't No Fucking Melodic Punk* (1995)
* [[Roto Records]]: *Dictators Forever Forever Dictators Vol. 1* (1996)
* Abnormal: *Playing for Pussy* (1997)
* [[Visions Magazine]]: *Visions Anniversary Compilation II: 15 Years &ndash; 150 Issues* (2005)
* [[Jesse Malin]]: *On Your Sleeve* (2008)
* [[Tapete Records]]: *St. Pauli Einhundert* (2010)
* [[Gallows]]: *Bonfire Season'' (2015)

## Referanser
Alejandro González Iñárritu

**Alejandro González Iñárritu** (]; født 15. august 1963 i Mexico by) er en meksikansk filmregissør, dreiebokforfatter og filmprodusent. Per 2016 har han regissert seks langfilmer – alle er blitt svært godt mottatt. *[[Birdman (film)|Birdman]]* (2014) ble tildelt Oscar for beste film.

## Liv og virke
Iñárritus første film var *[[Elskede kjøtere]]* fra 1999, som blant annet ble nominert til Oscar for beste utenlandske film. Den knyttet tre historier fra den meksikanske undergrunnen sammen, og denne formelen benyttet Iñárritu i sine to neste filmer også; *[[21 Grams]]* fra 2003 og *[[Babel (film)|Babel]]* fra 2006.

Både *21 gram* og *Babel* er Hollywood-produksjoner, med flere kjente amerikanske skuespillere på rollelisten. Benicio del Toro og Naomi Watts ble Oscarnominerte for sine roller i *21 gram*. 

*Babel* ble nominert i sju kategorier ved den 79. Oscar-utdelingen, deriblant *Best Picture* og *Best Director*.

## Filmografi
;Langfilmer
* *[[Elskede kjøtere]] (Amores Perros)* &ndash; 1999
* *[[21 Grams]] (21 Grams)* &ndash; 2003
* *[[Babel (film)|Babel]]* &ndash; 2006
* *[[Biutiful]]* &ndash; 2010
* *[[Birdman (film)|Birdman]]* &ndash; 2014
* *[[The Revenant]]* &ndash; 2015
;Kortfilmer
* *[[Detrás del dinero]]* (1995) (TV)
* *[[El Timbre]]* (1996)
* *[[BMW Films#Powder Keg|Powder Keg]]* (2001) ("*[[The Hire]]*" series for BMW)
* *[[11&#x27;09&#x27;&#x27;01 September 11]]* &ndash; 2002 (Den meksikanske kortfilmen.)
* «Anna» i *[[Chacun son cinéma]]* (2007)

## Referanser


## Litteratur
* Ursula Vossen: «Alejandro Gonzales Inarritu» i Thomas Koebner (red.): *Filmregisseure* (=*Filmregisseure*). 3., oppdaterte og utvidedeopplag. Reclam, Stuttgart 2008, ISBN 978-3-15-010662-4, s. 343–345.

## Eksterne lenker
* 
* 
*  Alexander Ernst: ''A. G. Iñárritu & H. Müller:  „Fünf Minuten Schwarzfilm“ oder „11’09’’01“ – Die cineastische Verwirklichung einer Provokation?''
Terkel i knipe

***Terkel i knipe*** (original: *Terkel i Knibe*) er en dansk animert musikalsk filmkomedie fra . Filmen er rettet mot ungdom og voksne.

Den er basert på en radioføljetong av Anders Matthesen, som har lagt stemmer til samtlige figurer i originalversjonen av filmen. Figuren «Onkel Stewart» har også opptrådt i andre sammenhenger, som juleserien *[[Jul på Vesterbro]]*. I den norske versjonen hadde Aksel Hennie alle stemmene, med unntak av sangene som ble gitt stemme av Siri Nilsen, Emilie Christensen og Ratih Windrati, mens det i den engelske ble brukt flere skuespillere. Det danske manuset ble oversatt til norsk av Esben Selvig.

Filmen har til dels sterk språkbruk, men har til tross for dette 7 års aldersgrense i Danmark. I Norge har filmen fått 11 års aldersgrense.

## Handling
Terkel er en gutt som går i 6. klasse og bor sammen med sine foreldre og sin lillesøster. Han er bestevenn med Jason, og mobbes av klassekameratene Sten og Saki. Terkels klasse får en ny lærer som heter Gunnar. Første gang Terkel møter Gunnar, setter Terkel seg ved et uhell på en edderkopp. Det skal senere vise seg at Gunnar vil ta livet av Terkel på grunn av dette utilsiktede edderkoppdrapet. Gunnar tar klassen med på en klassetur hvor de skal studere salamandere, men han har en baktanke. Han har stjålet mobilen til Terkels beste venn Jason og bruker den til å sende trusler til Terkel. Terkel blir livredd og løper inn til Gunnar for hjelp. Deretter prøver Gunnar å drepe Terkel, men får Jasons jernrør i hodet.

## Priser og nominasjoner
Ved utdelingen av den danske Robertprisen i 2005 var *Terkel i knipe* nominert i flere kategorier og vant Robertprisen for årets musikk, Robertprisen for årets barne- og familiefilm, årets lyd og  årets sang. Den ble dessuten nominert til Bodilprisen for beste danske film i 2005.

## Referanser




## Eksterne lenker
*
Acaraifjellene

**Acaraifjellene** er en våt, skogrik høylandsregion med lave fjell i den sørlige delen av Guyana. Fjellkjeden ligger på grensen mellom Guyana og Brasil. Acaraifjellene er en av fire fjellkjeder i Guyana, hvor de andre er Imatakafjellene, Kanukufjellene og Pakaraimafjellene. Hovedkilden til landets lengste elv, Essequibo, og elven Corentyne har sine kilder i Acaraifjellene.

I Acaraifjellene finnes det kun én landsby, landsbyen til Wai-Waiene, som er etterkommere etter en stamme som tidligere var antatt utdødd.

Fjellkjedens høyeste punkt ligger på  og har en høyde på 1&nbsp;009 moh. Fjellkjeden slutter i øst, hvor den blir Tumuc-Humucfjellene på grensen mellom Fransk Guyana og Surinam.

## Kilder
*  Acaraí Mountains i Encyclopædia Britannica
Method of Destruction

**Method of Destruction (M.O.D.)** er et amerikansk hardcore punk-band. Frontmannen er Billy Milano, som også er vokalist i S.O.D. (Stormtroopers of Death). S.O.D. spiller også crossover thrash metal. Begge banda har eksistert siden 80-tallet. Medlemmer fra thrash metal-bandet Anthrax har deltatt i disse prosjektene. De blander alle punk rock med thrash metal.

## Diskografi
### Studioalbum
**U.S.A. For M.O.D.* (1987)
**Surfin' M.O.D.* (1988)
**Gross Misconduct* (1989)
**Rhythm of Fear* (1992)
**Devolution* (1994)
**Dictated Aggression* (1996)
**Rebel You Love to Hate* (2003)
**Red, White & Screwed* (2007)

## Eksterne lenker
* 
*
Kvarken

**Kvarken** (finsk: *Merenkurkku*) eller **Norra kvarken** er det øyrike havområdet mellom Umeå i Nord-Sverige og Vasa i Nord-Finland der Bottenvika er på det smaleste. Området *Kvarkens skärgård* i Finland inngår fra 2006 i verdensarvområdet Höga kusten/Kvarken, sammen med den nordsvenske skjærgården Höga kusten. 

I Sverige skiller en mellom Norra og Södra kvarken. *[[Södra kvarken]]* (finsk: *Ahvenanrauma*) er sundet mellom Åland og det svenske fastlandet. Med «Kvarken» mener en vanligvis Norra kvarken. En hører også Västra og Östra kvarken; *Västra kvarken* er da sundet mellom Umeå og Holmöarna, mens *Östra kvarken* er hovedsundet øst for Holmöarna.

*Kvark* er et gammelt ord for strupe eller hals.
## Referanser


## Eksterne lenker
* 
*  Kvarkens skärgård
Vilhjálmur Vilhjálmsson

**Vilhjálmur Vilhjálmsson** (født 11. april 1945 i Hafnir, død 23. mars 1978) var en islandsk sanger og musiker. Vilhjálmur startet sin musikkarriere med *Busabandið* men ble overtalt til å gå over til Hljómsveit Ingimars Eydal fra Akureyri i 1965 mens han studerte der. Først spilte han bassgitar i bandet, men kort tid etter begynte han også å synge på platene deres.

Senere begynte Vilhjálmur å studere ved Háskóli Íslands i Reykjavík der han sang inn plater med ulike band og ble fort svært populær i radio. Blant annet sang han inn på plate med sin søster Ellý Vilhjálmsdóttir i 1969. I 1970 flyttet Vilhjámur til Luxembourg etter å ha utdannet seg som flyger, der han døde i bilulykke 23. mars i 1978. Vilhjálmur Vilhjálmsson er en av Islands mest elskede sangere gjennom tidene.

## Plater
* Systkinin Vilhjálmur og Elly syngja saman (1969)
* Glugginn hennar Kötu (1972)
* Fundnar hljóðritanir (1973)
* Með sínu nefi (1976)
* Hana nú (1977)
* Við eigum samleið (1991)
* Í tíma og rúmi (1994)
* Dans gleðinnar (1999)
* Brot af því besta, Vilhjálmur Vilhjálmsson (2005)

## Eksterne lenker
* 
* Albums by Vilhjálmur Vilhjálmsson